JURBARKO RAJONO SAVIVALDYBĖS TARYBA

SPRENDIMAS

DĖL VIDUTINIŲ KURO KAINŲ, TAIKOMŲ KOMPENSACIJOMS APSKAIČIUOTI, PATVIRTINIMO

2023 m. rugpjūčio 24 d. Nr. T2-215

Jurbarkas

Vadovaudamasi Lietuvos Respublikos vietos savivaldos įstatymo 6 straipsnio 43 punktu, 15 straipsnio 4 dalimi, Lietuvos Respublikos piniginės socialinės paramos nepasiturintiems gyventojams įstatymo 11 straipsnio 4 dalimi, Atskirų energijos ir kuro rūšių sąnaudų normatyvų būstui šildyti ir karštam vandeniui ruošti nustatymo bei taikymo metodika, patvirtinta Valstybinės kainų ir energetikos kontrolės komisijos 2003 m. gruodžio 22 d. nutarimu Nr. O3-116 „Dėl atskirų energijos ir kuro rūšių sąnaudų normatyvų būstui šildyti ir šaltam vandeniui pašildyti“, ir atsižvelgdama į kuro kainų rinkos pokyčius, Jurbarko rajono savivaldybės taryba nusprendžia:

1.	Patvirtinti šias vidutines kietojo ar kitokio kuro, kurio faktinės sąnaudos kiekvieną mėnesį nenustatomos, kainas (įskaitant PVM) būsto šildymo išlaidų ir išlaidų karštam vandeniui kompensacijoms, naudojant kietąjį ar kitokį kurą, apskaičiuoti:

1.1.	vienos tonos akmens anglių kaina – 368 Eur;

1.2.	vienos tonos durpių briketų kaina – 214 Eur;

1.3.	vieno kubinio metro malkų (25–30 proc. drėgnumo) kaina – 58 Eur;

1.4.	vienos tonos pjuvenų briketų kaina – 320 Eur;

1.5.	vienos tonos pjuvenų granulių kaina – 339 Eur;

1.6.	vienos tonos suskystintų naftos dujų kaina – 510 Eur;

1.7.	vienos tonos dyzelino (krosnių kūrenimui) kaina – 1027 Eur;

1.8.	vieno kubinio metro gamtinių dujų kaina – 3,30 Eur.

2. Nustatyti, kad šio sprendimo 1 punkte patvirtintos kainos taikomos nuo 2023 m. spalio 1 d. apskaičiuojant būsto šildymo išlaidų ir išlaidų karštam vandeniui kompensacijų Jurbarko rajone dydį naudojantiems kietąjį ar kitokį kurą.

3. Pripažinti netekusiu galios Jurbarko rajono savivaldybės tarybos 2022 m. rugsėjo 29 d. sprendimą Nr. T2-220 „Dėl vidutinių kuro kainų, taikomų kompensacijoms apskaičiuoti, patvirtinimo”.

4. Paskelbti šį sprendimą Teisės aktų registre ir Jurbarko rajono savivaldybės interneto svetainėje.

Savivaldybės meras	Skirmantas Mockevičius